Деница Минчева
Чашата на моето сърце…

chitanka.info

Чашата на моето сърце

много често бива полупразна.

Без да питат парещи ръце

си отливат от живота ми коварно.

Често бързи, търсещи ръце

ровят се във топлите ми чувства

и крадат щастливите ми дни,

вещи в обирджийското изкуство.

А е трудно пак да заредиш

старите разбити складове

със кашони вяра и мечти

и пакети искрени желания.

Чашата на моето сърце

много често други я изпиват.

А пък аз, със двете си ръце,

щом си тръгнат я измивам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.